# Emerson, Lake & Palmer

| Emerson, Lake & Palmer |
| --- |
|  Emerson, Lake & Palmer (1978) |
| Základné informácie |
| Pôvod | Croydon, Londýn, Anglicko |
| Žáner(-re) | Progresívny rock • art rock |
| Pôsobenie | 1970–1979 1990–1999 2010–2019 |
| Vydavateľstvá | Island • Cotillion • Atlantic • Manticore • Sanctuary • Rhino • Shout! Factory • Victor • Sony Music • Orizzonte • Razor & Tie • Victory • Eagle |
| Súvisiace články | Emerson, Lake & Powell • 3 • The Nice • Atomic Rooster • King Crimson • Asia |
| Bývalí členovia |
| Keith Emerson, Greg Lake, Carl Palmer |
|

|  |  |
| --- | --- |
|  |  Hudobný portál |

 |

**Emerson, Lake & Palmer** (**ELP**) bola anglická progresívne rocková superskupina, ktorá bol založená v apríli 1970 v Londýne. Členmi skupiny boli: Keith Emerson (klávesové nástroje), Greg Lake (spev, basová gitara a produkcia) a Carl Palmer (bicie nástroje, perkusie). S deviatimi zlatými certifikáciami od americkej asociácie RIAA a odhadovaným celosvetovým predajom 48 miliónov hudobných nosičov, je ELP považovaná za komerčne najúspešnejšiu progresívnu rockovú hudobnú kapelu 70. rokov 20. storočia, s hudobným štýlom pozostávajúcim z fúzie klasickej hudby, džezu a symfonického rocku. V hudobnej produkcii kapely dominovalo Emersonovo okázalé používanie Hammond organu, Moogovho syntetizátora a klavíra. Autorom niektorých akustických nahrávok bol aj Greg Lake.

Do povedomia verejnosti sa kapela dostala v auguste 1970 po vystúpení na festivale Isle of Wight. V prvom roku skupina podpísala nahrávaciu zmluvu s E.G. Records. V Spojenom kráľovstve sa vtedy distribuovali nahrávky skupiny cez Island Records a v Severnej Amerike cez spoločnosť Atlantic Records. U týchto spoločností vydali albumy *Emerson, Lake & Palmer* (1970) a *Tarkus* (1971). Obidva sa dostali v Spojenom kráľovstve do prvej päťky britského hudobného rebríčku. Úspech kapely pokračoval albumami *Pictures at an Exhibition* (1971), *Trilogy* (1972) a *Brain Salad Surgery* (1973, ktoré vydali pod vlastnou značkou Manticore Records ELP). Po trojročnej prestávke Emerson, Lake & Palmer potom vydali albumy *Works Volume 1* (1977) a *Works Volume 2* (1977). V roku 1979, po vydaní albumu *Love Beach* (1978), sa skupina rozpadla.

V nasledujúcich rokoch dochádzalo k obnoveniam spolupráce. V 80. rokov účinkovali v zoskupení ako Emerson, Lake & Powell. Carla Palmera, ktorý hrával s progresívnou formáciou Asia za bicími nástrojmi, nahradil Cozy Powell. Robert Berry potom nahradil Grega Lakeho. V tom čase sa vrátil Palmer a vytvorilo sa zoskupenie jednoducho nazvané 3 (niekedy nazývaná aj Emerson, Berry & Palmer). V roku 1991 sa pôvodné trio zreformovalo a vydalo ďalšie dva albumy, *Black Moon* (1992) a *In the Hot Seat* (1994). Potom v rôznych obdobiach medzi rokmi 1992 a 1998 spolu koncertovali. Posledné vystúpenie skupiny Emerson, Lake & Palmer sa uskutočnilo pri príležitosti 40. výročia založenia kapely v roku 2010 na festivale High Voltage v Londýne. Neskôr, po smrti Keitha Emersona a Grega Lakea v roku 2016, sa stal Carl Palmer jediným žijúcim členom zoskupenia ELP.

## Diskografia

Štúdiové albumy
* *Emerson, Lake & Palmer* (1970)
* *Tarkus* (1971)
* *Pictures at an Exhibition* (1971, live)
* *Trilogy* (1972)
* *Brain Salad Surgery* (1973)
* *Works Volume 1* (1977)
* *Works Volume 2* (1977)
* *Love Beach* (1978)
* *Black Moon* (1992)
* *In the Hot Seat* (1994)

## Referencie